Surat Al-Hajj - Wikipèdia bahsa Acèh, ènsiklopèdia bibeuëh\nHareutoe nan surat Haji\nSurat keu- 22\nJeumeulah ruku' 10 ruku\nJeumeulah ayat 78 ayat\nAyat Sajdah Ayat 18 ngön 77\nSurat Al-Hajj (bahsa Arab: الحجّ‎, Al-Hajj, "Haji") nakeuh surat keu-22 lam Al-Qur'an nyang jeumeulah ayatjih nakeuh 78 ayat. Padum-padum droe ahli tafsir geupeugah surat nyoe neupeutrön di Meukah, salang na padum droe ahli tafsir nyang la'én geupeugah surat nyoe neupeutrön di Madinah.\nSurat nyoe geupeunan ngön Al-Hajj sabab lam surat nyoe na geuseubôt bhah haji, lagèe ihram, thawaf, sa'i, wuquf di Arafah, koh ôk, ngön fa'èdah pubuet haji. Seula'én nyan, lam surat nyoe geupeugah meunyoe buet haji ka geupeulaku nibak jameuen Nabi Ibrahim a.s. Ka'bah nyan cit geupeudöng lé Nabi Ibrahim ngön aneukgeuh, Nabi Isma'il.\nMeunurôt Al-Ghaznawi, surat Al-Hajj nakeuh surat nyang bida nibak surat nyang la'én lam Al-Qur'an saweub surat nyoe neupeutrön bak watèe malam ngön watèe uroe, lam watèe musafir ngön kön lam watèe musafir, na ayat nyang neupeutrön di Meukah ngön na ayat nyang neupeutrön di Madinah, na ayat nyang meuhubông ngön prang ngön na ayat nyang meuhubông ngön bhah damèe, na ayat nyang muhkam ngön na ayat nyang mutasyabihat.\nWikisource na naseukah nyang meuhubông ngön teunuléh nyoe: Surat Al-Hajj\nSurat Al-Hajj Online.\nSurat Al-Anbiya' Surat keu-22\nGeurumpök nibak "https://ace.wikipedia.org/w/index.php?title=Surat_Al-Hajj&oldid=81111"\nÔn nyoe seuneulheueh geupeusaneut bak 22 Buleuen Siblaih 2013, poh 09.34.